Cinikin wayar iPhone ya ja baya sosai a kasuwanni - BBC Hausa
http://www.bbc.com/hausa/labarai-39796693
Kamfanin iPhone ya fitar da wani sakamakon cinikinsa wanda a ciki yake cewa kamfanin bai yi sayar da wayoyin da yawa ba a watanni ukun farko na shekarar 2017, idan aka kwatanta da shekarar da ta gabata.
Duk da cewa an samu ja baya a kasuwanni, har yanzu ana samun kudin-shiga daga wayoyin iPhones na kaso daya cikin dari zuwa billiyan 33.3, saboda sayen manyan wayoyin, musamman mai tsadar ciki kirar iPhone 7 Plus.
Akalla wannan ne al'amari mara armashi na abun da kamfanin ya samu a shekara, tun bayan da aka gama bikin sallar kirsimetin bara.
Har ila yau, Tim Cook ya shaida wa masu zuba jari cewa, yana jin dadin ci gaba da bunkasar kayayyakinsu, kamar su manhajar Apple Music, da Apple TV, da iTunes da sauransu.
A bikin cika shekara goma da kamfanin zai yi, ana sa ran za a samu karin jama'a masu sayar da wata sabuwar wayar da za mu fito da ita.